ÜZEMELTETÉSI, KARBANTARTÁSI MEGÁLLAPODÁS
- módosításokkal egységes szerkezetbe foglaltan –

amely létrejött egyrészről Zalakaros Város Önkormányzata (székhely: 8749 Zalakaros, Gyógyfürdő tér 1. Törzskönyvi azonosító szám: 734334 adószám: 15734336-2-20 statisztikai számjel: 15734336-8411-321-20 képviseletében: Novák Ferenc polgármester), mint Önkormányzat;
másrészről a Zalakarosi Családi-, Élmény- és Gyógyfürdő Zrt. (rövidített cégnév: Zalakarosi Fürdő Zrt. székhely: 8749 Zalakaros, Termál út 4. Cg. 20-10-040042, nyilvántartja a Zalaegerszegi Törvényszék Cégbírósága, adószám: 11341019-2-20 statisztikai számjel: 11341019-9604-114-20.; képviseletében: Végh Andor János vezérigazgató), mint Üzemeltető; 
- az Önkormányzat és az Üzemeltető a továbbiakban együtt: szerződő felek – között az alulírott helyen és időben, az alábbi feltételek szerint:
I. Előzmények:

I.1. A szerződő felek előzményként rögzítik, hogy egymással 2022. február 28. napján üzemeltetési, karbantartási megállapodást kötöttek (továbbiakban: Üzemeltetési szerződés) 2022. 02. 01. napjától kezdődően határozatlan időtartamra a Zalakarosi Rendezvényközponthoz tartozó korzó látvány szökőkútjának üzemeltetése, karbantartási feladatainak átadása tárgyában, azzal, hogy meghatározott feladatokat a Karos-Park Kft. lát el közszolgáltatási szerződés keretében.
I.2. Az Önkormányzat a 126/2023. (VIII.1.) számú képviselőtestületi határozata II. pontjában kezdeményezte az Üzemeltetési szerződés kiegészítését az Önkormányzat fenntartásában lévő egyéb vizes attrakciókkal (750 éves emlékmű, Kisfaludi Strobl Zsigmond Vízbe lépő nő szobra) és az üzemeltetési díj felülvizsgálatát.
I.3. Fentiekre figyelemmel a szerződő felek az Üzemeltetési szerződést egyező akarattal a jelen okiratba foglaltan módosítják, s egyúttal a módosításokkal egységes szerkezetbe foglalják az Üzemeltetési szerződést. 
I.4. A szerződő felek elfogadják, hogy a jelen módosításokkal egységes szerkezetbe foglalt Üzemeltetési szerződés 2024. január 1. napjától hatályos. 
I.5. Az Üzemeltetési szerződés korábbi, 2022. február 28. napján kelt szövege, valamint a 2022. szeptember 30. napján kelt I. számú módosítás szövege 2023. december 31.-én hatályát veszti.

II. Az üzemeltetési szerződés célja:

II.1. A Zalakarosi Rendezvényközponthoz tartozó korzó látvány szökőkútjának üzemeltetése, karbantartási feladatainak meghatározása Zalakaros Város Önkormányzata Képviselőtestületének 205/2021. (XII.15.) számú határozata alapján.
II.2. Az Önkormányzat fenntartásában lévő egyéb vizes attrakciók - a 750 éves emlékmű és Kisfaludy Strobl Zsigmond Vízbe lépő nő szobra - üzemeltetése, karbantartási feladatainak meghatározása Zalakaros Város Önkormányzata Képviselőtestületének 126/2023. (VIII. 01.) számú határozata és ………………………………….. számú határozata alapján.

III. A megállapodás tárgya:

III.1. A Zalakarosi Rendezvényközponthoz tartozó korzó látvány szökőkútjának, valamint az Önkormányzat fenntartásában lévő egyéb vizes attrakcióknak - a 750 éves emlékműnek és Kisfaludy Strobl Zsigmond Vízbe lépő nő szobrának -  üzemeltetése, karbantartási feladatai.
III.2. A szerződő felek megállapodnak abban, hogy az Önkormányzat átadja, az Üzemeltető elvállalja a Rendezvényközponthoz tartozó korzó látvány szökőkútjának, valamint az Önkormányzat fenntartásában lévő egyéb vizes attrakcióknak - a 750 éves emlékműnek és Kisfaludy Strobl Zsigmond Vízbe lépő nő szobrának - az üzemeltetési és karbantartási feladatainak ellátását.
III.3. Az üzemeltetési és karbantartási feladatok teljesítéséhez kapcsolódóan vannak olyan feladatok, amelyeket az Önkormányzat kizárólagos tulajdonában álló Karos-Park Kft. lát el közszolgáltatási szerződése keretében.

IV. A felek jogai és kötelezettségei:

IV.1. Az Önkormányzat folyamatosan együttműködik az Üzemeltetőkkel.
a) Jogosult az Üzemeltetők részére utasítást adni;
b) Jogosult az Üzemeltetőktől írásbeli tájékoztatást kérni;
c) Jogosult az Üzemeltetők tevékenységét ellenőrizni;
d) Tulajdonosi kötelezettsége keretén belül az Üzemeltetők által jelentett havária esetén, soron kívül intézkedik.

IV.2. Az Üzemeltető üzemeltetési, karbantartási feladat-ellátásának részletezése:
IV.2.1. A látvány szökőkút vonatkozásában:	Comment by Dr. Hegedűs Nóra: Kérem rögzíteni a konkrét feladatokat.
a) Kétnaponta elvégzendő munkafolyamat (15 alkalom/hó)	Comment by Dr. Hegedűs Nóra: A Fürdő kéri, hogy ide inkább az alábbi szöveg kerüljön:

"Folyamatosan, szennyeződés fokától függően elvégzendő feladatok:"
- Szűrő takarítás – átmosás (lamellás szűrők visszamosása, szivattyúk takarítása alkalomszerűen, állapottól, szennyeződés fokától függően2-7 naponta)
b) Két hetente elvégzendő munkafolyamat (2 alkalom/hó)
- Vizek leengedése, tisztítás, újra töltés
IV.2.2. A 750 éves emlékmű vonatkozásában:
a) Havonta legalább egy alkalommal víz leengedése, tisztítás, újra töltés.
b) Havonta legalább ……. alkalommal szűrő takarítás - átmosás.
IV.2.3. Kisfaludy Strobl Zsigmond: Vízbe lépő nő szobra vonatkozásában:
a) Havonta legalább egy alkalommal víz leengedése, tisztítás, újra töltés.
b) Havonta legalább ……. alkalommal szűrő takarítás – átmosás. 
IV.3. Az Önkormányzat kizárólagos tulajdonában lévő Karos-Park Kft. által ellátandó feladatok részletezése: 
· akna fedlap nyitás-záráshoz egy fő közreműködő munkatárs biztosítása;
· könnyített mechanikai megoldás kialakítása;
· létra, lépcső kialakítása a munkavédelmi szakértő ajánlása szerint;
· vegyszer használat – fertőtlenítő és vízkőoldó szerek, algásodásgátló;
· megfelelő víz alatti porszívó beszerzése;
· áram- és vízhasználathoz szükséges csatlakozás kiépítése;
· szökőkút szakaszonkénti mechanikai indításához szükséges feltétel megteremtése
· az akna nyitásának idejére kordon/korlát biztosítása
· leeresztéshez szükséges állványzat beszerzése.

V. Üzemeltetési költségek

V.1. A szökőkút, a 750 éves emlékmű és Kisfaludy Strobl Zsigmond: Vízbe lépő nő szobra üzemeltetésének, karbantartásának díja az üzemeltetési hónapokra 250.000 Ft + 27% ÁFA/ hónap, mindösszesen bruttó háromszáztizenhétezer-ötszáz Ft/hónap vállalási ár. 
A díjak pénzügyi fedezetét a költségvetés dologi kiadásainak terhére biztosítja.
V.2. A Karos-Park Kft. a szökőkút medence tér-tisztítási feladatokat a tárgyévi közszolgáltatási szerződés keretében látja el.

VI. Kapcsolattartás:

VI.1. A jelen szerződés teljesítése vonatkozásában a napi operatív feladatok tekintetében szerződő felek az alábbi személyeket jelölik ki kapcsolattartóként:

a) Az Önkormányzat részéről:	
Név:	Novák Ferenc
Tel./Fax: 	06-30-298-4737
e-mail:	polgarmester@zalakaros.hu  

b) Zalakarosi Fürdő Zrt. részéről:	
Név:	Végh Andor János vezérigazgató
Tel./Fax: 	+3630-388-9474
e-mail:	vegh.andor@zkf.hu 

Név:	Segovics László 
Tel./Fax: 06-30-428-9393
e-mail:	segovics.laszlo @zkf.hu

c) Karos-Park Kft. részéről:	
Név:	Biczó Tamás ügyvezető
Tel./Fax: 	06-30-5523425
e-mail:	karospark@zalakaros.hu  

VI.2. Az operatív üzemeltetéssel kapcsolatos jognyilatkozataikat a felek sürgős esetben szóban, egyébként írásban faxon, e-mailben, ajánlott levélküldeményben vagy személyes kézbesítésével közlik a címzettel. 

VI.3. A jelen üzemeltetési és karbantartási megállapodás tartalmára, annak módosítására vagy megszűntetésére irányuló jognyilatkozataikat a szerződő felek a címzett fél székhelyére, a törvényes képviselőjének címezve kötelesek megküldeni legalább ajánlott levélküldeményként vagy személyes kézbesítéssel. A jelen üzemeltetési és karbantartási megállapodás módosítására, illetve megszűntetésére irányuló jognyilatkozatot a szerződő felek törvényes képviselője vagy meghatalmazottja tehet joghatályosan.

VI.4. Szerződő felek megállapodnak abban, hogy a jognyilatkozatot azon a napon kell közöltnek tekinteni, amikor azt a címzett vagy helyettes átvevője átvette; az átvételt kifejezetten megtagadta (személyes kézbesítés esetén a megtagadás tényét kettő, a megtagadáskor jelenlévő tanúnak igazolnia kell), illetve ha a küldemény „nem kereste” jelzéssel érkezik vissza, akkor a küldemény postára adásának napját követő ötödik munkanapon (a postára adás napja a határidőbe nem számít bele).
Szerződő felek megdönthetetlen vélelmet állítanak fel a tekintetben, hogy a postai úton megküldött nyilatkozatokat, iratokat akkor is kézbesítettnek kell tekinteni –éspedig a küldemény postára adásának napját követő ötödik munkanapon-, ha az azért nem volt kézbesíthető (a feladóhoz „ismeretlen” , „elköltözött” jelzéssel érkezett vissza), mert a címzett jelen szerződésben megadott székhelycíme megváltozott, anélkül, hogy annak megváltozásáról a másik felet előzetesen értesítette volna.


VII. A szerződés módosítása, megszűntetése, felelősségi kérdések:


VII.1. A jelen Üzemeltetési szerződés kizárólag írásban, közös megegyezéssel módosítható.

VII.2. A jelen Üzemeltetési szerződés a felek egyező akaratával írásban bármikor megszüntethető.

VII.3. A jelen Üzemeltetési szerződést bármelyik fél írásban, indokolás nélkül felmondhatja hat hónapos felmondási idővel. 
 
VII.4. Üzemeltető írásban, három hónapos felmondási idővel, indokolással ellátva felmondhatja a jelen Üzemeltetési szerződést, ha az Önkormányzat - írásbeli felszólítás ellenére, amelyben legalább harminc nap póthatáridőt tűztek- nem tesz eleget a jelen szerződésben vállalt lényeges kötelezettségének, különösen az üzemeltetési díj fizetési kötelezettségének.

VII.5. Az Önkormányzat azonnali hatállyal, írásban, indoklással ellátva felmondhatja a jelen Üzemeltetési szerződést, ha az Üzemeltető súlyos szerződésszegést követ el.

VII.6. Az Üzemeltető teljes kártérítési felelősséggel tartozik a jelen megállapodásból eredő kötelezettségeinek betartásáért, de nem felel azokért az előre ne látható károkért, amelyek azért következnek be, mert olyan intézkedést mulasztott el, melyet nem tartalmaznak az üzemeltetési utasítások, vagy egyéb szabályok, szabályzatok.

VII.7. Az Üzemeltető a feladatkörébe tartozóan jelentkező, általa észlelt havariát soron kívül köteles az önkormányzati kapcsolattartónak jelenteni, akinek soron kívüli intézkedési kötelezettsége van. A havaria megszüntetése céljából a polgármesterrel történő egyeztetést követően jogosult az önkormányzati kapcsolattartó a szükséges szakértő felkérésére.


VIII. A szerződés hatálya:

VIII.1. A jelen szerződés 2022. február 1. napjától határozatlan időre jön létre azzal, hogy a feladatellátás az üzemeltető részéről az üzemeltetési hónapokra, március 1. napjától október 3. napjáig terjedő időre korlátozódik.


IX. Vegyes és záró rendelkezések:

IX.1. Az önkormányzat a jelen üzemeltetési szerződés aláírásával egyidejűleg átadja az összes olyan okiratot (kezelési-, karbantartási-, üzemeltetési utasítások, engedélyek és használati útmutatók), amelyek az üzemeltetett létesítmények megfelelő működtetéséhez és karbantartásához szükségesek. Ezen iratok átadásáról tételes jegyzőkönyv készül.

IX.2. Szerződő felek kötelesek a változás bekövetkezésétől számított három munkanapon belül bejelenteni, amennyiben vagyonrendezési, vagy csőd-, felszámolási eljárás, vagy végelszámolás alá kerültek; továbbá, ha az e szerződésben nyilvántartott adataik (különösen az elnevezésük, székhelyük, képviselőjük) megváltoztak. A bejelentés elmulasztásáért a mulasztó fél kárfelelősséggel tartozik. A bejelentés elmulasztásából származó kárát, többletköltségét a másik fél átháríthatja a mulasztó félre.

IX.3. Szerződő felek az e szerződésből eredő esetleges jogvitájukra, a pertárgyérték összegétől függően a Nagykanizsai Járásbíróság, illetve a Zalaegerszegi Törvényszék kizárólagos illetékességét kötik ki.

IX.4.  A jelen szerződést aláíró személyek büntetőjogi felelősségük tudatában kijelentik, hogy e szerződés megkötése jogukban áll, arra felhatalmazással bírnak.

IX.5. Az Üzemeltető kijelenti, hogy a nemzeti vagyonról szóló 2011. évi CXCVI. törvény szerinti átlátható szervezetnek minősül.

IX.6. A jelen Üzemeltetési szerződésben nem szabályozott kérdésekben a nemzeti vagyonról szóló 2011. évi CXCVI. törvény; a Polgári Törvénykönyvről szóló 2013. évi V. törvény rendelkezései az irányadók.

Szerződő felek a jelen szerződést elolvasás és kölcsönös értelmezés után, mint ügyleti akaratukkal mindenben megegyezőt, helybenhagyólag írják alá:

Zalakaros, 2023. ……………..



__________________________________             __________________________________
     Zalakaros Város Önkormányzata                      Zalakarosi Családi-, Élmény és Gyógyfürdő
    Önkormányzat képviseletében                               Zártkörűen Működő Részvénytársaság
     Novák Ferenc Polgármester                                            Üzemeltető képviseletében   
                                                                                         Végh Andor János vezérigazgató


Záradék: 
A KAROS-PARK Városgazdálkodási Korlátolt Felelősségű Társaság (székhely: 8749 Zalakaros, Behiák puszta 5. Cg. 20-09-065231, adószám: 12770092-2-20.) ügyvezetőjeként kijelentem, hogy a fenti szerződés tartalmát ismerem, a társaságunkat érintő tartalmával egyetértek, az együttműködési és tájékoztatási és egyéb kötelezettségemnek eleget teszek.
Zalakaros, 2023. ……………….

_______________________________________________________
KAROS-PARK Városgazdálkodási Korlátolt Felelősségű Társaság
képviseletében
Biczó Tamás ügyvezető

